|  |
| --- |
| **OBECNÝ ÚRAD TEKOVSKÉ LUŽANY** |
| SNP 43 |
| 935 41 Tekovské Lužany |
|  |

**Výzva na predkladanie žiadostí o dotáciu z rozpočtu obce Tekovské Lužany na podporu športu**

**č. 2/2019**

V zmysle Všeobecne záväzného nariadenia č. 3/2015 o podmienkach poskytovania dotácií z rozpočtu obce Tekovské Lužany starosta obce na návrh komisie pre šport a mládež vyhlasuje výzvu na predkladanie žiadostí o dotácie na podporu  športu na území obce Tekovské Lužany. Komisia pre šport a mládež pri obecnom zastupiteľstve pre rok 2019 určuje nasledovné podmienky:

Dotácie z rozpočtu obce možno poskytnúť právnickým osobám a fyzickým osobám - podnikateľom, ktoré majú sídlo na území obce, alebo pôsobia a vykonávajú činnosť na území obce v oblasti športu, s výnimkou organizácií, ktorých zriaďovateľom je obec.

Dotáciu je možné poskytnúť na jednorazové podujatia alebo na projekty dlhodobého zamerania pri splnení nasledovných podmienok:

1. Žiadateľ: a) má sídlo, pôsobí alebo vykonáva činnosť na území obce,

b) má vyrovnané všetky záväzky voči obci.

1. Termín predkladania žiadostí: 15.03.2019 12:00 hod. prostredníctvom pošty alebo osobne do podateľne obecného úradu v dvoch vyhotoveniach.
2. Kompletná písomná žiadosť musí obsahovať:
   1. presnú identifikáciu žiadateľa
   2. názov a popis športového podujatia, resp. projekt
   3. celkové náklady, podrobný rozpis rozpočtu, finančnú spoluúčasť ďalších subjektov a požadovanú výšku dotácie
   4. formu propagácie obce
   5. podpis oprávnenej osoby – štatutárneho zástupcu žiadateľa.
3. Pri posudzovaní žiadostí bude komisia prihliadať najmä na tieto kritériá:
   1. účel dotácie
   2. oslovený počet obyvateľov
   3. zapojený počet obyvateľov
   4. zapojenie viacerých generácií
   5. inovácia
   6. propagácia obce
4. Účel dotácie: Dotáciu je možné použiť len na všeobecne prospešné služby v zmysle § 2 ods. 2 zákona č. 213/1997 a verejnoprospešné účely v zmysle § 2 ods. 3 zákona č. 34/2002 v oblasti športu. Účelom dotácie je podporiť rozvoj miestneho športu, podporiť záujem obyvateľstva o športové aktivity a podporu miestnych športových talentov.

1. Na poskytnutie finančného príspevku nemá žiadateľ právny nárok.
2. Dotáciu nemožno poskytnúť politickým stranám, politickým hnutiam a ich koalíciám.
3. Finančné prostriedky nemožno použiť na:
   1. úhradu miezd, platov a odmien,
   2. honoráre pre organizátorov podujatí.
4. Dotácia podlieha ročnému zúčtovaniu.
5. Celková výška prostriedkov na túto výzvu je 12.000 EUR.

|  |
| --- |
|  |
| Ing. Marián Kotora v.r. |
| starosta obce |